recursal/SuperWikiNEXT-32B huggingface dataset:
**Միգել Բեռնանդո Դուատո** (իսպ.՝ Miguel Bernardeau Duato, դեկտեմբերի 12, 1996(1996-12-12), Վալենսիա, Իսպանիա), իսպանացի դերասան։ Առավել հայտնի է Նեթֆլիքսի «Էլիտա» հեռուստասերիալում *Գուզմանի* դերակատարմամբ։

Կենսագրությունը
---------------

Միգելը ծնվել է 1996 թվականի դեկտեմբերի 12-ին Վալենսիայում` դերասանուհի Անա Դուատոյի և պրոդյուսեր Միգել Անջել Բերնարդեաույի ընտանիքում։ Դրամատիկ արվեստ նա սովորել է Ամերիկայում` Սանտա Մոնիկա քոլեջում և Ամերիկայի դրամատիկ արվեստի ակադեմիայում։ 2019 թվականի ամռանը հաստատվել է Ինստագրամում, որտեղ դերասանը հանդիպում է երգչուհի Այիտանայի հետ։

Կարիերա
-------

Դեռևս Իսպանիայում նա սկսեց իր մասնագիտական կարիերան` դերասանական վարպետության աշխարհում հեռուստատեսային *Cuéntame cómo pasó* (Պատմիր ինձ ինչպես դա պատահեց) դրամատիկական սերիալում` կյանք պարգևելով 2016 թվականին փոքրիկ տեսքով զինվորի։

2017 թվականին նա իր կինոնկարի առաջին դեբյուտը արեց Es por tu bien (Դա քո բարիքի համար է) ֆիլմի հետ։

2018 թվականին Sabuesos սերիալում մարմնավորել է Իսահակին։ Ավելի ուշ թողարկվում է ռեժիսոր Գրասիա Կերեհետայի Ola de crímenes (Քրեական ալիք) կատակերգությունը, որտեղ Միգելը խաղում էր Ժաննա Ակոստայի, Մարիբել Վերդուի և Պաուլա Էչիվարիայի հետ։

Դրանից հետո նա միանում է Netflix-ի Էլիտա հեռուստատեսային սերիալի դերասանական կազմին, որտեղ նա մարմնավորում է հարուստ ընտանիքի պատանի տղայի` Գուզմանի կերպարը, որը կփոխի երեք կրթաթոշակառուների ժամանումը Լաս Էնսինաս` մասնավոր ինստիտուտ, որտեղ նա սովորում էր։

2019 թվականին նա կհայտնվի Telecinco-ի Caronte սերիալում` կատարելով փոքր դեր։

Ֆիլմագրություն
--------------

### Հեռուստատեսություն

* *Cuéntame cómo pasó* (2016)
* *Inhibidos* (2017)
* *Sabuesos* (2018)
* *Էլիտա* (2018-2020)
* *1899* (2022)

### Ֆիլմեր

* *It's for Your Own Good* (2016)
* *Ola de crímenes* (2018)

Ծանոթագրություններ
------------------

1. 1 2
2. ↑
3. ↑
4. ↑  «Miguel Bernardeau se pronuncia sobre su morreo con Aitana»։ *huffingtonpost.es*։ դեկտեմբերի 20, 2018։ Վերցված է դեկտեմբերի 20, 2018
5. ↑  Miguel Bernardeau. Kuranda
6. ↑  Tresb (օգոստոսի 19, 2019)։ «Aitana y Miguel Bernardeau confirman su relación en Instagram»։ *El Mundo* (իսպաներեն) (Unidad Editorial Información General, S.L.U.)։ Վերցված է օգոստոսի 21, 2019
7. ↑  «Aitana y Miguel, un amor sin "problemita"»։ *El Periódico* (իսպաներեն) (Grupo Zeta)։ օգոստոսի 18, 2019։ Վերցված է օգոստոսի 21, 2019
8. ↑  FórmulaTV: Miguel Bernardeau
9. ↑
10. ↑
11. ↑
12. ↑
13. ↑  Teleprograma: Miguel Bernardeau, un fichaje de 'élite' para 'Caronte'

Արտաքին հղումներ
----------------

* Միգել Բեռնարդեաու Internet Movie Database կայքում

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Ֆոտո, վիդեո և աուդիո | Ինստագրամ |
|  |
| Թեմատիկ կայքեր | AlloCiné · Internet Movie Database |

 |
**Նաջաթ Վալլո-Բելկասեմը** (ֆր.՝ Najat Vallaud-Belkacem, հոկտեմբերի 4, 1977(1977-10-04), Bni Chiker, Nador Province, Oriental, Մարոկկո),  ֆրանսիացի քաղաքական գործիչ, ունի մարոկկոնյան ծագում։

Կենսագրություն
--------------

Ծնվել է 1977 թվականի հոկտեմբերի 4-ին Մարոկկոյի Նադոր քաղաքի մոտ գտնվող  Beni Chiker վայրում։ Ընտանիքի յոթ երեխաներից երկրորդն է եղել։ Ունի իսպանական և ալժիրական արմատներ։

1982 թվականին երեխաները մայրերի հետ տեղափոխվում են Ֆրանսիա, որի Ամեն քաղաքում հայրը աշխատում էր որպես բանվոր։ Այստեղ մեծացել և ավարտել է դպրոցը։ 2002 թվականին ավարտում է Փարիզի քաղաքական հետազոտությունների ինստիտուտը։ Ինստիտում ծանոթանում է Բորիս Վալլոյի (ֆր.՝  Boris Vallaud) հետ և 2005 թվականի օգոստոսի 25-ին ամուսնանում վերջինիս հետ։

2002 թվականի սկսած Ֆրանսիայի Սոցիալիստական կուսացության անդամ է, հանդես է եկել  Լեոնի քաղաքապետ  Ժերար Կոպլնի կազմում։

2007 թվականի Ֆրանսիայի նախագահական ընտրությունների նախընտրական քարոզարշավի ժամանակ եղել է Սեգոլեն Ռույալի  քարտուղարը։ 2008 թվականից նա եղել է Լեոնի քաղաքապետի խորհրդատուն մեծամասշտաբ երիտասարադական և հասարակական միջոցառումների  գծով։

2012 թվականի մայիսի 16-ից մինչև 2014 թվականի օգոստոսի 25-ը եղել է կանանց իրավունքների նախարար, միաժամանակ զբաղվելով այլ քաղաքական գործունեություններով։ 2014 թվականի օգոստոսի 25-ին դառնում է Ֆրանսիայի պատմության մեջ առաջին կին կրթության նախարարը (2017 թվականի մայիսի 17-ին Էդուար Ֆիլիպի կառավարություն կազմելուց հետո զրվում է նախարարական պաշտոնից)։

Իրեն բնութագրում է որպես «ոչ գործնական մուսուլման»։

Ծանոթագրություններ
------------------

1. ↑  l'Association des Sciences-Po - Fiche profil
2. 1 2  Roglo — 1997. — ed. size: 9000000
3. 1 2  Munzinger Personen (գերմ.)
4. ↑  «France's new education minister prompts rightwing protests»։ *The Guardian*։ 2014 թ․ օգոստոսի 27  (անգլերեն)

Արտաքին հղումներ
----------------

* Vallaud-Belkacem attaquée sur sa double nationalité Archived 2017-07-26 at the Wayback Machine. (Ֆրանսերեն )
* Объявлен новый состав правительства Франции

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Բառարաններ և հանրագիտարաններ | Մեծ նորվեգական |
|  |
| 

|  Չափորոշչային վերահսկողություն |
| --- |
|  |
| BNF: 16250466d · GND: 1017113106 · ISNI: 0000000108392414 · LCCN: n2012000736 · SUDOC: 156885727 · VIAF: 160882807 · WorldCat VIAF: 160882807 |

 |

 |
**Յան Լե Գակ** (ֆր.՝ Yann Le Gac, 1954, Մորբիան, Բրետան), ֆրանսիացի դերասան, պարող և պրոդյուսեր, որն առավել հայտնի է Ֆորտ Բոյար հեռուստախաղից Ծերուկ Ֆուրայի (ֆր.՝ Le père Fouras) դերով։

Կենսագրություն
--------------

12 տարեկանում Լե Գակը միացել է Ժոզեֆ Բուլյոնի կրկեսին, որտեղ հանդես է եկել որպես աճպարար և ակրոբատ։ Այնուհետ սովորել է Բրյուսելի Մորիս Բեժարի «Մուդրա» դպրոցում, որն ավարտել է 1973 թվականին։ 12 տարի շարունակ պարել է Բեժարի «20-րդ դարի բալետ» խմբում։ Բալետ պարուհի Ռիտա Պոլվորդեի հետ միասին խաղացել է «Մեր Ֆաուստը» (1975) և «Մեր օրերի Մեսսան» (1983) բալետներում։ 1980-ական թվականների վերջին, երբ Բեժարը ժամանեց Լոզան, Լե Գակը որոշեց թողնել խումբը, որպեսզի շարունակի կարիերան թատրոնում և հեռուստատեսությունում։

1991 թվականին Ժակ Անտուանը Լե Գակին հրավիրել է «Ֆորտ Բոյար» հեռուստախաղ՝ մարմնավորելու Ծերուկ Ֆուրայի դերը, որը մասնակիցներին առաջարկում է գուշակել հանելուկներ և ճիշտ պատասխանի դեպքում տալիս գանձարանի բանալիներից մեկը (նախկինում այդ դերը մարմնավորել է Միշել Սկուրնոն)։ Լե Գակի խոսքերով, գրիմի իրականացումը և դերի մեջ մտնելն օրական իրենից խլում է մի քանի ժամ։ 2002 թվականին այդ դերում նրան փոխարինել է դերասան-ծաղրերգու Դիդիե Էրվեն, սակայն բազմաթիվ հեռուստադիտողների նամակներից հետո Յանը որոշել է վերադառնալ։

Բացի Ծերուկ Ֆուրայի դերի մարմնավորումից, Յան Լե Գակը համարվում է *Adventure Line Productions* պրոդյուսերական ընկերության համահիմնադիր։ Նա եղել է «Ֆորտ Բոյար» հեռուստախաղի ադմինիստրատոր և մի քանի փորձությունների հեղինակ։ Նա է ստեղծել «Վազող ուղի» (կախված դույլերի փորձություն) և «Տուրնիկետ» փորձությունները, որոնք հիմնված էին սեփական կենսափորձի վրա․ մի անգամ նա ջուր է թափել սառույցի համար նախատեսված տարայից, իսկ տուրնիկետի շրջանաձև համակարգը բնորոշ է Ֆրանսիայի քաղաքային տրանսպորտին։ Լե Գակը մինչև 2005 թվականը համատեղել է գեղարվեստական պրոդյուսերի և փորձությունների մշակողի պաշտոնները, երբ այս պաշտոնները սկսեց զբաղեցնել Լորան Ալմոսնինոն։

Զուգահեռաբար Լե Գակը համարվում է ֆրանսիական *«Koh-Lahta»* շոուի համահեղինակը, որը ցուցադրվում է *TF1* հեռուստաալիքով։ Վերջինս համարվում է ամերիկյան *Survivor* հաղորդաշարի ֆրանսիական տարբերակը։

Արտիստը ամուսանցած է ռուս բալետ պարուհի Յանայի հետ։ Զույգն ունի երկու որդի։

Ծանոթագրություններ
------------------

1. ↑  «Лица - Ян Ле Гак»։ *Форт Байяр в России* (ռուսերեն)։ Վերցված է 2018-12-03

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database |
|  |
| Չափորոշչային վերահսկողություն | BNF: 14197349m · NTA: 303815027 · VIAF: 221732 · WorldCat VIAF: 221732 |

 |
**Մեզ չեք բաժանի** (հինդի՝ हम साथ साथ हैं, *Hum Saath-Saath Hain*), Բոլիվուդում նկարահանված մելոդրամա, որը տրվել է վարձույթով 1999 թվականի նոյեմբերի 5-ին։ 1999 թվականի հիթերի ցուցակում զբաղեցրել է առաջին տեղը։

Սյուժե
------

Ռամ Քիշենը (Ալոկ Նաթխ) և նրա կինը՝ Մամտան (Ռիմա Լագու) ունեն երեք չափահաս չամուսնացած որդի։ Ավագը՝ Վիվեկը, խնդիրներ ունի ձեռքի հետ (Մոխնիշ Բեխլ) ինչի պատճառով կասկածում է, որ երբևէ իրեն կին կգտնի։ Բայց հանկարծ նա ծանոթանում է Սադխանայի (Տաբու) հետ և ամուսնանում նրա հետ։ Միջնեկ որդին՝ Պրեմը (Սալման Խան), երկար տարիներ ապրել է Ամերիկայում և Հնդկաստան գալով նա նշանադրվում է Պրիտիի (Սոնալի Բենդրե) հետ։ Կրտսեր որդին՝ Վինոդը (Սաիֆ Ալի Խան), սիրահարված է իր ընկերուհուն՝ Սապնոիին (Կարիսմա Կապուր) և նույնպես պատրաստվում է նշանադրվել։

Նրանց քույրը՝ Սանգիտան (Նիլամ), ամուսնացած է և ընտանիքի հետ ապրում է ամուսնու տանը։ Հանկարծ նրանց ընտանիքում խնդիրներ են ծագում, և Սանգիտայի ամուսնու եղբայրը նրանց տանից դուրս է անում։ Մամտան ընկերուհիների ազդեցությամբ փորձում է համոզել Ռամին, որ նրանց որդիներն էլ չեն կարող ապրել մի հարկի տակ։ Նա նաև չի բացառում, որ Վիվեկը, որը Մամտայի հարազատ որդին չէ, երբևէ կարող է տանիցդուրս անել Պրեմին և Վինոդին։ Մամտան որոշում է բաժանել եղբայրներին և Վիվեկն ու Սադխանան ուղևորվում են Ռամպուր նրա ֆաբրիկայում աշխատելու։ Նույն ժամանակ Սանգիտայի ամուսնու եղբայրը գիտակցում է իր սխալը և համոզում է եղբորը տուն վերադառնալ։ Դրանից հետո Մամտան սկսում է կասկածել իր որոշման արդարացիության վրա և փորձում է վերադարձնել Վիվեկին։

Մրցանակներ
----------

| Տարի | Մրցանակի անվանումը | Կատեգորիա | Հաղթող |
| --- | --- | --- | --- |
| 2000 | **Հնդկական կինոյի միջազգային ակադեմիայի մրցանակ** | Լավագույն դիմահարդարում | Ջայանտի Շեվալե |
| 2000 | **Zee Cine Award** | Լավագույն մոնտաժ | - |

Այլ
---

Ֆիլմի նկարահանումների ժամանակ Սալման Խանը, Սաիֆ Ալի Խանը, Նիլամը, Տաբուն և Սոնալի Բենդրեն ձերբակալվել են արգելոցում որսագողության համար։ Այս գործով դատավարությունը ձգձգվել է 14 տարի։

Ծանոթագրություններ
------------------

1. ↑  Топ 5 фильмов года в Индии Archived 2013-04-30 at the Wayback Machine.. BoxOfficeIndia.com
2. ↑  Palash R. Ghosh (2013-01-22)։ «-Unique Indian Antelope Species Threatened By Hunters, Poachers, Farmers And Predators»։ *International Business Times* (անգլերեն)։ Վերցված է 2016-02-16
3. ↑  «Jodhpur court summons actor Salman Khan»։ *The Times of India* (անգլերեն)։ 2012-12-10։ Վերցված է 2016-02-16 (չաշխատող հղում)

Արտաքին հղումներ
----------------

* «Нас не разлучить»(անգլ.) ֆիլմը Internet Movie Database կայքում
* Aseem Chhabra. Hum Saath Saath Hain Gets 60-Screen Welcome. Rediff.com, November 2, 1999.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · ČSFD · Internet Movie Database · MusicBrainz |

 |
1991 թվականին թողարկված 5 ճամայկական ցենտ
**Ճամայկական դոլար** (միջազգային նշանակությունը` JMD, երկրի ներսում` JD կամ J$), Ճամայկայի դրամական միավորը։ Կազմված է 100 ցենտից։ Շրջանառության մեջ կան 50, 100, 2000 և 5000 դոլար արժողությամբ արժեթղթեր, ինչպես նաև 1, 5, 10 և 20 դոլար անվանական արժեքով մետաղադրամներ։

Պատմություն
-----------

Մինչև 1840 թվականը ֆունտ ստերլինգին և տեղական մետաղադրամներին հավասար, գործածվել են նաև Իսպանիայի մետաղադրամները։ 1848-1969 թվականներին դրամական միավորը եղել է ճամայկական ֆունտը։ Բացի այդ, 1955-1964 թվականներին շրջանառության մեջ են եղել վեստինդիական դոլարները։

Ճամայկական դոլարը որպես պաշտոնական արժույթ օգտագործվել է Կայմանյան կղզիներում մինչև 1972 թվականի սեփական արժույթի ՝Կայմանյան կղզինեի դոլարի թողարկումը։

2022 թվականին Ճամայկայի կենտրոնական բանկը թողարկել է 2000 դոլարի չափով նոր քանակությամբ արժույթ։ (50, 100, 200, 500, 1000 և 5000 դոլարները նույնպես համարվում են պոլիմեր)։

Ճամայկայի վարչապետ Էնդրյու Հոլնեսսը ասել է, որ Ճամայկայի բանկը նախագծել է ընդարձակել կենտրոնական բանկի թվային արժույթը` ճամայկական թվային դոլարը։

Ծանոթագրություններ
------------------

1. ↑  «Банк Ямайки планирует выпустить цифровую валюту центрального банка CBDC - цифровой ямайский доллар | blockchain24.pro»։ *blockchain24.pro*։ Վերցված է 2022 թ․ հուլիսի 15

|  |  |  |
| --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Մեծ կատալոնական |

 |
**Միան Մոհամմեդ Նավազ Շարիֆ** (ուրդու՝ میاں محمد نواز شریف ‎, դեկտեմբերի 25, 1949(1949-12-25)[…], Լահոր, Արևմտյան Փենջաբ, Պակիստանի դոմինիոն), պակիստանցի քաղաքական գործիչ և բիզնեսմեն, Պակիստանի մուսուլմական լիգայի առաջնորդ, չորս անգամ ընտրվել է Պակիստանի վարչապետ։

Կենսագրություն
--------------

Նավազ Շարիֆ ծնվել է Լահորում, բիզնեսմենի ընտանիքում։ Ավարտել է Փենջաբի համալսարանը և աշխատանքի է անցել Ittefaq ընկերությունում, որը հիմնել էր իր հայրը։

1985 թվականին Շերիֆը դարձավ Փենջաբի գլխավոր նախարար, իսկ 1990 թվականին իր կուսակցությունով հաղթանակ տարավ արտահերթ խորհրդարանական ընտրություններում, որն անցկացվեց Բենազիր Բհուտտո հրաժարականից հետո։ 1992 թվականին Շերիֆը սկսեց անցկացնել «««Մաքրում» գործողությունը»» Կարաչիում, որն ուղված էր քաղաքում սոցիալական անկայունության նվազմանը և հնդկական ներգաղթականների հիմնած Մոհաջիրա Կահումիի շարժման»» դեմ։

Արդյունքում, 1993 թվականի ապրիլի 18-ին Պակիստանի նախագահ Գուլակ Իսխակ Խանը պաշտոնանկ արեց Շարիֆ կառավարությունը կաշառակերության, ընտանարություն և քաղաքական մրցակիցների սպանության մեղադրանքով և լուծարեց Ազգային ժողովը, անցկացնելով նոր ընտրություններ և անցումային կառավարություն։ Սակայն վեց ամիս անց երկրի Գերագույն դատարանը, ի օգուտ Շարիֆի, չեղարկեց նախագահի որոշումը։ Պակիստանի բանակը հրաժարվեց ընդունել այդ որոշումը, և Շարիֆի ու նախագահի հանդիպումից հետո նրանք երկուսն էլ հրաժարական տվեցին, ու էլի անցկացվեցին արտահերթ ընտրություններ, որում հաղթանակ տարավ Պակիստանի ազգային կուսակցությունը Բենազիր Բհուտտոյի գլխավորությամբ։

1996 թվականին Բհուտտոյի կառավարությունը հրաժարական տվեց, և հաջորդ տարում տեղի ունեցան նոր ընտրություններ, որում Շարիֆի կուսակցությունը հաղթեց հսկայական առավելությամբ։ Իշխանության գալուց անմիջապես հետո փոփուխություններ կատարեց սահմանադրությունում։ Այդ փոփոխությունները նոր կառավարության արտահերթ հրաժարականը դարձրեցին գրեթե անհնար։

2013 թվականի հուլիսի 5 Նավազ Շարիֆը չորրորդ անգամ հաստատվեց Պակիստանի վարչապետի պաշտոնում.

2017 թվականի հուլիսի 28-ին երկրի սահմանադրական դատարանի որոշմամբ Նավազ Շարիֆը իմպիչմենտի է ենթարկվել։

Ծանոթագրություններ
------------------

1. 1 2  Encyclopædia Britannica
2. 1 2  ESPNcricinfo — 1993.
3. 1 2  Gran Enciclopèdia Catalana — Grup Enciclopèdia.
4. ↑  Отомстил и вернулся.
5. ↑  «Премьера Пакистана Наваза Шарифа отстранили от власти из-за "Панамского досье"»։ *BBC Русская служба* (en-GB)։ 2017-07-28։ Վերցված է 2017-07-29
**Յանեզ Տրդինա** (սլովեներեն՝ **Janez Trdina**, մայիսի 29, 1830(1830-05-29), Mengeš, Սլովենիա - հուլիսի 14, 1905(1905-07-14), Նովո Մեստո, Սլովենիա), սլովեն գրող և պատմաբան; Նշանավոր գրող Իվան Ցանկարը նրան բնորոշել է որպես «իր ժամանակների լավագույն ոճով ստեղծագործած սլովեն գրողի»։ Իր գեղարվեստական երկերում Տրդինան մեծ սիրով ու վարպետորեն է պատկերել հայրենի երկրի Ստորին Կառնիոլա երկրամասն ու Գորյանցի լեռնաշղթան; Սլովենիայի և Խորվաթիայի միջև սահմանի հարավարևելյան մասում գտնվող լեռը, որ ամենաբարձրն է Գորյանցի լեռնաշղթայում, 1923 թվականին կոչվել է Տրդինայի անունով՝ (սլովեն.՝ Trdinov vrh, խորվ.՝ Sveta Gera):

Կենսագրություն
--------------

Յանեզը ծնվել է Մենգեշում, որ գտնվում էր այն ժամանակներում Ավստրո-Հունգարիայի կայսրության մաս հանդիսացած Կառնիոլայի դքսության հյուսիսային մասում։ Հաճախել է Լյուբլյանայի դպրոցը, այնուհետև Վիեննայում աշխարհագրություն, պատմություն և սլավոնական բանասիրություն է ուսումնասիրել, որից հետո ուսուցչություն է արել Խորվաթիայում՝ Վարաժդինում ու Ռիեկայում։ 1867 թվականին նրան ազատել են աշխատանքից՝ «սովորողների մտքերը ծայրահեղ ազատական գաղափարներով, արմատական քաղաքական տեսակետներով պղտորելու» պատճառաբանությամբ։ Տրդինան աշխատանքի է անցել Բրշլին գյուղում, որոշ ժամանակ անց՝ մերձակա Նովո Մեստո քաղաքում։

Ստեղծագործությունների մասին
---------------------------

Տրդինան շատ է ճամփորդել Ստորին Կառնիոլայում, մոտիկից ծանոթացել և խորությամբ ուսումնասիրել է բնակիչների կյանքը, կենցաղը, սովորությունները, տարազը, երգերն ու տաղերը, միով բանիվ՝ ազգագրությունն ու բանահյուսությունը, և նշումներ, ընդարձակ գրառումներ է կատարել իր նոթատետրերում։ Դրանք լեփ-լեցուն էին նաև ժողովրդական ասացվածքներով, առածներով, անեկդոտներով, հեքիաթներով... Տրդինան մշակել է կուտակած նյութերը ռեալիստական, հաճախ էլ՝ նատուրալիստական ոգով՝ մերժելով գյուղական կյանքի ռոմանտիկական, հովվերգական տեսանկյունից դիտարկումն ու պատկերումը։ Իր այդ մշակումները նա հրատարակել է 1882 թվականին մի ժողովածուում, որ վերնագրել է *Bajke in povesti o Gorjancih* (*Գորյանցի սարերի հեքիաթներն ու պատմությունները*)։

Ծանոթագրություններ
------------------

1. 1 2 3 4  *Bibliothèque nationale de France* data.bnf.fr (ֆր.): տվյալների բաց շտեմարան — 2011.
2. ↑  «Janez Trdina»։ City Municipality of Novo Mesto։ Արխիվացված է օրիգինալից մայիսի 23, 2009-ին։ Վերցված է սեպտեմբերի 19, 2008  `|url-status=` պարամետրը գոյություն չունի (օգնություն)
3. ↑  Helga Glušič, *Sto Slovenskih Pripovednikov* (Ljubljana: Prešernova družba, 1996) 961-6186-21-3
4. ↑  Slovene Post Office site on the occasion of issuing a stamp of Trdina in 2005

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Գուտենբերգ նախագիծ |
|  |
| Բառարաններ և հանրագիտարաններ | Բրոքհաուսի և Եփրոնի |
|  |
| 

|  Չափորոշչային վերահսկողություն |
| --- |
|  |
| BIBSYS: 4054809 · BNF: 10928043b · CONOR: 1182307 · GND: 11889868X · ISNI: 0000000109649381 · LCCN: no92007977 · NKC: js2005303642 · NUKAT: n2008051402 · SUDOC: 22041212X · VIAF: 37714763 · WorldCat VIAF: 37714763 |

 |

 |
**Յանիտո** (ինչպես նաև **լյանիտո**, **ժանիռտո**, *Llanito* կամ *Yanito*) ՝ խոսակցական խառը լեզու Ջիբրալթարում, Մեծ Բրիտանիային պատկանող որոշ տարածքներում, որը հիմնված է իսպաներեն լեզվի անդալուզյան բարբառի հիման վրա։ Տեղի խոսակցական «ժարգոն», որը միավորում է իր մեջ անգլերեն ու իսպաներեն լեզվին բնորոշ արտահայտություններ, բառեր և այլն։ Այս լեզվով խոսողերի ընդհանուր թիվը մոտ 30 հզ է։

Պատմություն
-----------

Յանիտոն դարձավ զանգվածային խոսքի միջոց Ջիբլարթարում 1704 թվականին, երբ իսպանացիների հիմնական զանգվածը լքեց բրիտանացիների կողմից օկուպացված այդ տարածքը։ 1785 թվականին այնտեղ կային ընդամենը 185 իսպանացի, իսկ 1777 թվականին՝ 134։ Դրան զուգահեռ այդտեղ էին ձգտում վերաբնակվել Միկրերկրական ավազանի տարբեր մասերի ծագում ունեցող բնակիչները։ Չնայած նրան, որ անգլերենը դուրս մղեց իսպաներենին պաշտոնական ոլորտից, այն չգտավ մեծ տարածում խոսակցական լեզվում, քանի որ Ջիբլարթարը մոտ էր իսպանական խոշոր քաղաքներից մեկին։ Բացի իսպանական ազդեցությունից, յանիտոն ունի 500-ից ավելի ազդեցություն իվրիտ լեզվից։ Վերջին շրջանում Ջիբլարթարի բնակիչները, հատկապես բարձրագույն կրթություն ստացածները, շատ լավ տիրապետում են իսպաներեն ու անգլերեն լեզուներին։

Յանիտոյի անգլիաֆիկացում
-----------------------

* անգլ. *bacon* > յանիտո *beki* «բեկոն»;
* անգլ. *cake* > *keki* «Տորթ»;
* անգլ. *battery* > *batteria* «մարտկոց»;
* անգլ. *bobby* > *bobi* «ոստիկան»,
* անգլ. *Quaker Oats* > *kuecaro* «փաթիլներ»
* անգլ. *Happy Birthday* > *Hapi Berfday* «Ծնունդդ շնորհավոր»

Օրինակներ
---------

Յանիտո։ Hombre, I’m telling you que no puedes…  

Իսպաներեն։ Hombre, te digo que no puedes…  

Անգլերեն։ Man, I’m telling you (that) you can’t…  

Թարգմանություն։ Մարդ, ես քեզ ասում եմ, որ դու չես կարող…

Յանիտո։ Hay call para ti.  

Իսպաներեն։ Tienes una llamada.  

Անգլերեն։ There’s a call for you.  

Թարգմանություն։ Զանգ կա քեզ համար։

Յանիտո։ Sí, pero at the end of the day…  

Իսպաներեն։ Sí, pero a fin de cuentas…  

Անգլերեն։ Yes, but at the end of the day…  

Թարգմանություն։ Այո, վերջ ի վերջո…

Յանիտո։ Te llamo p’atrás anyway  

Իսպաներեն։ Te devuelvo la llamada de todas maneras  

Անգլերեն։ I’ll call you back anyway  

Թարգմանություն։ Ես ամեն դեպքում քեզ հետ կզանգեմ։

Ծանոթագրություններ
------------------

1. ↑  «Culture of Gibraltar»։ Everyculture։ Վերցված է 2007-10-05

Արտաքին հղումներ
----------------

* Алфавит и произношение янито на сайте *Omniglot*

|  |  |  |
| --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Բրիտանիկա |

 |
**Նատալի Արտո** (ֆր.՝ Nathalie Arthaud, փետրվարի 23, 1970(1970-02-23), Peyrins), ֆրանսիացի քաղաքական գործիչ, տրոցկիստ։ Ֆրանսիայի Աշխատավորական պայքար կուսակցության ներկայացուցիչ։

Կենսագրություն
--------------

Նատալի Արտոն ծնվել է Դրոմ գյուղում մանրավաճառների ընտանիքում։ Վարժարան ընդունվելու համար լքել է հայրենի գյուղը։ Լիոնի վարժարան ընդունվելու հետ մեկտեղ, սկսել է մասնակցել «Կոմունիստական տրոցկիստական միության» աշխատանքներին, որն ավելի հայտնի է «Աշխատավորական պայքար» անվամբ։

Հետագայում ստացել է «Տնտեսագիտության և կառավարման» մասնագետի և իրավաբանի որակավորում միջնակարգ տեխնիկական ուսումնական հաստատություններում։ Ստանալով միջնակարգ տեխնիկական կրթություն, սկսել է դասավանդել։ «Աշխատավորական պայքարի» տեսանկյունից, այն եղել է առաջին քայլը դեպի բուրժուազիա։ Սակայն լինելով շարժման հավատարիմ ներկայացուցիչ, շարունակել է ակտիվ գործունեություն ծավալել նաև շարժման աշխատանքներում։ Վարում է փակ անձնական կյանք։ Ապրում է Փարիզի ոչ մեծ բնակարաններից մեկում։

Քաղաքական կարիերա
-----------------

Նատալի Արտոն 2016 թվականին
Նատալի Արտոն առաջին անգամ հայտնվել է «France 2»-ի եթերում 2003 թվականին՝ լրագրող Օլիվիե Մազերոլլեի հաղորդման ժամանակ։ Արտոն հաղորդման ժամանակ խոսել է ուսուցիչների բողոքի մասին, ովքեր պայքարում էին Ֆրանսիայի կրթական համակարգի բարեփոխումների դեմ։ Այդ ժամանակ նա արդեն հայտնի էր «Աշխատավորական պայքար» կուսակցության անդամների շրջանակներում։ Նա մեծ հաջողությունների էր հասել նաև իր շրջանի համայնքային ընտրությունների ժամանակ։ 2004 թվականի համայնքային ընտրությունների ժամանակ նա եղել է «Աշխատավորական պայքար» կուսակցության Ռոնի դեպարտամենտի մամլո քարտուղար։

2010 թվականի դեկտեմբերի 5-ին իր թեկնածությունն է առաջադրել Ֆրանսիայի նախագահական ընտրությունների ժամանակ, սակայն դուրս է մնացել ընտրությունների առաջին փուլից։ Իր թեկնածությունը նորից է առաջադրել 2017 թվականի նախագահական ընտրությունների ժամանակ, սակայն դարձյալ պարտվել է։

Ներկայումս հանդիսանում է Վոլս ան Վելեն քաղաքի խորհրդի անդամ։ Ղեկավարում է քաղաքապետարանին կից երիտասարդության հարցերով հանձնաժողովը։

Ծանոթագրություններ
------------------

1. 1 2  *Bibliothèque nationale de France* data.bnf.fr (ֆր.): տվյալների բաց շտեմարան — 2011.
2. 1 2  GeneaStar
3. ↑  «Notre programme | Le site de campagne de Nathalie Arthaud»։ *www.nathalie-arthaud.info* (ֆրանսերեն)։ Վերցված է 2017 թ․ օգոստոսի 31
4. ↑  BFMTV։ «Prof et candidate: ce que dit Nathalie Arthaud à ses élèves»։ *BFMTV* (fr-FR)։ Վերցված է 2017 թ․ օգոստոսի 31
5. ↑  politique Service (2017 թ․ ապրիլի 4)։ «Nathalie Arthaud, la candidate qui se réclame du communisme»։ *Le Monde.fr* (ֆրանսերեն)։ ISSN 1950-6244։ Վերցված է 2017 թ․ օգոստոսի 31

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Ֆոտո, վիդեո և աուդիո | Ինստագրամ · ՅուԹյուբ |
|  |
| 

|  Չափորոշչային վերահսկողություն |
| --- |
|  |
| BNF: 16589619r · GND: 1242885919 · ISNI: 0000000369640586 · LCCN: no2021078803 · SUDOC: 26172908X · VIAF: 248009814 · WorldCat VIAF: 248009814 |

 |

 |
**Յասմին Լե Բոն** (անգլ.՝ Yasmin Le Bon, ի ծնե՝ *Պարվանե,* անգլ.՝ Parvaneh, հոկտեմբերի 29, 1964(1964-10-29), Օքսֆորդ, Անգլիա, Միացյալ Թագավորություն), անգլիացի մոդել։ 1980-ական թվականներին ամենաբարձր վարձատրվող մոդելներից էր։

Պատանեկություն
--------------

Յասմին Պարվանեն ծնվել է Անգլիայի Օքսֆորդ քաղաքում՝ իրանցու և անգլուհու ընտանիքում։ Եղել է ընտանիքի ամենափոքր զավակը։ Ունի մեծ քույր՝ Նադրեն։ Յասմինի մայրը մահացել է կրծքի քաղցկեղից 2004 թվականին։

Յասմինը որպես մոդել սկսել է աշխատել դեռևս դպրոցում սովորելու տարիներին, իսկ ավարտելուց հետո պայմանագիր է կնքել Լոնդոնի *Models 1* մոդելային գործակալության հետ։

Գործունեություն
---------------

1987 թվականի ապրիլին մասնակցել է *Guess* գովազդային ընկերությանը։ Հայտնվել է *Elle*, *Վոգ*, *Cosmopolitan*, *Մերի Քլեր*, *Harper's Bazaar* և այլ ամսագրերի շապիկներին։ Համագործակցել է *Elite Model Management* և *Trump Model Management* գործակալությունների հետ։

Եղել է այնպիսի բրենդերի դեմքը, ինչպիսիք են՝ *Banana Republic*-ը, *Bloomingdale’s*-ը, *Քելվին Քլայնը*, *Վերսաչեն*, *Շանելը*, *Դիորը*, *Clairol*-*ը*, *Էսկադան*, *Avon*-*ը* և *Gianfranco Ferré*-ն։

2012 թվականի հունվարին Լե Բոնը Փարիզի *Stéphane Rolland* բարձր նորաձևության գարնանային-ամառային ցուցադրության ժամանակ ցուցադրել է զգեստ՝ 50 կգ քաշով։

Անձնական կյանք
--------------

1984 թվականին ծանոթացել է *Duran Duran* խմբի վոկալիստ Սայմոն Լե Բոնի հետ։ 1985 թվականի դեկտեմբերի 27-ին նրանք ամուսնացել են։ Ունեն երեք դուստր՝ Էմբեր Ռոուզը (ծնված 1989), Սեֆրոն Սահարան (ծնված 1991) և Տալուլա Փայնը (ծնված 1994)։

2018 թվականի հունիսի 6-ին Սեֆրոնը որդի է ունեցել, և Լե Բոնը դարձել է տատիկ։ 2019 թվականի սեպտեմբերի 21-ին ծնվել է Սեֆրոնի երկրորդ տղան։

Ծանոթագրություններ
------------------

1. 1 2  Internet Movie Database — 1990.
2. ↑  'I was addicted to exercise and lived on the odd bread roll if I was lucky': Yasmin Le Bon reveals her gruelling diet regime
3. ↑  Fair play to Yasmin the supermodel
4. ↑  De Rossee Sophie (21 October 2011)։ «World of Yasmin Le Bon»։ *The Daily Telegraph*։ Վերցված է 30 November 2013
5. ↑  Yahoo! model profile: Yasmin Le Bon Archived 23 October 2007 at the Wayback Machine.
6. ↑  Yasmin Le Bon profile Fashion Model Directory. retrieved 9 February 2008
7. ↑  «Yasmin Le Bon Models 110-Pound Dress By Stephane Rolland»։ *Huffington Post*։ Վերցված է 27 June 2014

Արտաքին հղումներ
----------------

* Յասմին Լե Բոնը Fashion Model Directory կայքում

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Ֆոտո, վիդեո և աուդիո | Ինստագրամ |
|  |
| Թեմատիկ կայքեր | Internet Movie Database |

 |
**Հոգեհանգիստ** (ռուս.՝  Панихида), Անտոն Չեխովի պատմվածքներից, որը գրվել է 1886 թվականին։ Առաջին անգամ հրատարակվել է փետրվարի 15-ին «Նոր ժամանակ» թերթի 3581 համարում։

Հրատարակություն
---------------

Առաջին անգամ տպագրվել է 1886 թվականի փետրվարի 15-ին «Նոր ժամանակ» ամսագրի 3581 բաժնում Չեխովի մակագրությամբ։

Փոքր փոփոխությամբ, պատմվածքը 1887 թվականին հրապարակվել է Մթնշաղ թերթում։ Հեղինակի կողմից փոքր փոփոխությամբ 1899-1901 թվականներին․ ընդգրկվել է Ադոլֆուս Մարքսի հրատարակած հավաքածուի 3-րդ հատորում։

Չեխովի կյանքի ընթացքում պատմվածքը թարգմանվել է հունգարերեն, գերմաներեն, ռուբիներեն, սերբախորվաթերեն և ֆիններեն լեզուներով։

Ստեղծման պատմություն
--------------------

Չեխովը, ում համար սա առաջին հրատարակությունն էր «Նոր ժամանակ» թերթում, նախկինում ստորագրել է իր հասարակ կեղծանունով՝ Անտոն Չեխոնտե։ Փետրվարի 27-ին նա թերթից հեռագիր ստացավ, որտեղ նրան խնդրում էին հրապարակել պատմվածքի հեղինակի իսկական անունը։

Ալեքսանդր Լազարևը իր հուշերում գրել է «Չեխովը թույլ տվեց, սակայն դրա համար ափսոսում էր, քանի որ պատրաստվում էր բժշկական ամսագրերում հրապարակել ինչ որ բան և իր ազգանունը պահում էր լուրջ հոդվածների համար»։

Պատասխանելով Սուվորինի նամակին, Չեխովը մարտի 6-ին գրեց «Շնորհակալ եմ Ձեզ իմ աշխատանքների նկատմամբ հաճելի արձագանքների և պատմվածքի արագ տպագրության համար։ Պատմվածքի վերջաբանը հանելու համար ես շնորհակալ եմ և համաձայն եմ։ Ձեզ հետ աշխատում եմ արդեն 6 տարի, սակայն դուք առաջինն եք, ով չի դժվարացել նշումներ կատարել և ներկայացնել շարժառիթները»։

Պատմվածքի ձեռագիրը կորել է, պահպանվել է միայն «Նոր ժամանակ» թերթում տպագրված տարբերակը։

Գրականություն
-------------

* Чехов А. П. Панихида // Чехов А. П. Полное собрание сочинений и писем: В 30 т. Сочинения: В 18 т. / АН СССР. Ин-т мировой лит. им. А. М. Горького. — М.: Наука, 1974—1982

Ծանոթագրություններ
------------------

1. ↑  «Панихида»։ *Ostrovok* (ru-RU)։ 2000-03-30։ Վերցված է 2017-11-11
2. ↑  А. Грузинский. О Чехове. Русская правда. 1904. № 99

Արտաքին հղումներ
----------------

* Հոգեհանգիստ պատմվածք Archived 2017-05-05 at the Wayback Machine.
* Հոգեհանգիստ, բնօրինակ ռուսերեն տեքստ
* Ռեքվիեմ, թարգմանությունը անգլերեն լեզվից
Անվան այլ կիրառումների համար տե՛ս՝ Միլենիում կամուրջ (այլ կիրառումներ)

**Միլենիում կամուրջ** (թաթ.՝ Милленниум күпере), ճոպանային կամուրջ։ Կազանի ամենաբարձր կամուրջն է։ Հատում է Վոլգայի վտակ Կազանկան, միացնում է Կազանի Վիշնևսկու փողոցը և Ֆատիհ Ամիխանի պողոտան։ Կազմում է կազանի փոքր օղակի մի հատվածը։

Կառուցվածք
----------

Կամրջի անցման լրիվ թռիչքը 1524 մետր է, որը ներառում է 318 մետր երկարությամբ ճոպանային հատվածը, 517 մետր երկարությամբ հեծանային մասը և ավելի քան 3 կմ մատույցներով 689 մետր երկարությամբ ճանապարհային անցումները։ Կամրջի առանձնահատկությունն է 45 մ բարձրություն և հիմքում 64 մետր լայնություն ունեցող՝ լատիներեն «М» տառի տեսքն ունեցող պիլոնը։ Պիլոնի յուրաքանչյուր կեսի տակով անցնում է երեք երթուղի և հետիոտների համար առանձնացված ճեմուղի ունեցող կամրջի անցում։

Անվանում
--------

Կամուրջը իր անունով պարտական է կազանի 1000֊ամյակին, որի նախօրեին էլ բացվել է։ Պիլոնի լատիներեն «М» տառի տեսք ունենալը կապված է հազարամյակ բառի թաթարերեն (*Меңъеллык*/*Meñyıllıq*) և լատիներեն (*Millennium*) անվանումների առաջին տառին։ Շատ բնակիչներ կամուրջն անվանում են պարզապես «Միլենիում»։

Կառուցում
---------

Կամրջի շինարարությունը սկսել է 2004 թվականին։ Կամրջի առաջին հերթի բացումը տեղի է ունեցել 2005 թվականի հուլիսի 29-ին։ Մինչև երկրորդ հերթի բացումը տրանսպորտային շարժումը իրականացել է մեկ շարքով դեպի քաղաք և երկու շարքով քաղաքի կենտրոնից։ 2007 թվականի օգոստոսի 30-ին բացվել է երկրորդ հերթը։

Շահագործում
-----------

2012 թվականին իրագործվել են կամրջի ասֆալտի շերտի վերանորոգման աշխատանքներ։ Վերանորոգման ժամանակ տրանսպորտի շարժումը ժամանակ առ ժամանակ, մասնավորապես կամ լրիվ փակվել է։ Ասֆալտի շերտը փռվել է ըստ նոր տեխնոլոգիայի, արագ՝ րոպեում տասը մետր արագությամբ։

Հետաքրքիր փաստեր
----------------

* Մինչև կամրջի շահագործման հանձնելը (1999—2009 թվականներին) օգտագործվել է կից գտնվող պոնտոնային կամուրջը, որը դուրս էր գալիս դեպի Տոլստոյի փողոց։
* Կամրջի կառուցման ծախսերը կազմել են 3,4 մլրդ ռուբլի.
* Երկու հերթերի շահագործման արանքում ընկած ժամանակաշրջանում որոշ քաղաքացիներ կամուրջը կատակով անվանում էին «Լինոլեում», քանի որ լատիներեն «М» տառի միայն կեսն էր օգտագործվում երթևեկության համար, իսկ դա նման է ռուսերեն «Л» տառին։
* Պիլոնը լուսավորվում է գիշերը և կամրջի լապտերների հետ միասին քաղաքի գիշերային ամենավառ օբյեկտներից մեկն է։
* Կամուրջը Կազանի ամենահայտնի տեսարժան վայրերից մեկն է։

Պատկերասրահ
-----------

* 
* 
* 
*

Ծանոթագրություններ
------------------

1. ↑  Ремонт «Миллениума» стартовал раньше объявленного срока | Аргументы и Факты Казань (ռուս.)
2. ↑  «Мост "Миллениум" стоимостью 3,4 млрд руб введен в эксплуатацию в Казани»։ Վերցված է 2010-06-25  (ռուս.)
**Ճարտարապետություն** (գերմ.՝ Architektur), գերմանացի նկարիչ Պաուլ Կլեեի նկարը։ Այն նկարվել է 1923 թվականին և մտնում «Կախարդական քառակուսի» շարքի մեջ, որտեղ Կլեեն ուսումնասիրում է նույնատիպ տարրերի կրկնության էֆեկտները։

Տարրերի խմբավորումն իրականացվում է «այնպիսի մաքուր և թեթև ձևով, որ յուրաքանչյուրը գտնվում է իր ճիշտ տեղում, և ոչ ոք չի խանգարում», ինչպես նա գրել է իր մանկավարժական հուշատետրում։

Ժամանակակիցները նկարի մասին
---------------------------

Ուիլ Գրոմանը «Կախարդական քառակուսի» շարքը համեմատում է ժամանակակից երաժշտական հետազոտության հետ. Առնոլդ Շյոնբերգը 1923 թվականին հայտնագործել է 12 տոներից կազմված համակարգը։ Հենց այդ թվականին Կլեեն նկարել է «Ճարտարապետություն» նկարը։

«Ես Կլեեի թղթերի մեջ մի թղթի կտոր եմ գտել, որի վրա կար իր նկարներից մեկի նախագիծը. թվերը գրված էին քառակուսու վրա, թվերի շարքը նախ մի ուղղությամբ էր, իսկ հետո` մյուս ուղությամբ, որոնք հատվում էին։ Թվականները, որոնցում ավելացվում էին հորիզանականներ և ուղղաձիգներ, հանրագումարային նշանակությունը հավասար էին դարձնում, ինչպես շատ հայտնի «Կախարդական քառակուսիում»։

Ծանոթագրություններ
------------------

1. 1 2 3 4 5
2. ↑  «Architecture, 1923 by Paul Klee»։ *paulklee.net* (անգլերեն)։ Վերցված է 2019-03-29
**Միլլա Միլլա** (անգլ.՝ Millaa Millaa), քաղաք, որը գտնվում է ավստրալիական Քվինսլենդ նահանգի հյուսիս-արևելյան մասում։ Քաղաքի բնակչությունը 2011 թվականի տվյալներով կազմում է 598 մարդ։ Քաղաքը գտնվում է Թեյբլենդս շրջանի կազմում, որի բնակչությունը կազմում է 45.300 մարդ (2008 թվականի տվյալներով)։

Աշխարհագրություն
----------------

Միլլա Միլլան գտնվում է ծովի մակարդակից 830 մ բարձրության վրա, Ատերտոն սարահարթում։ Քաղաքը գտնվում է Ինեսֆեյլից 60 կմ դեպի արևմուտք, Մալանդայից` 24 կմ և Քերնսից` 106 կմ հարավ։

Պատմություն
-----------

Ապագա քաղաքի տարածքում սկզբում ապրում էին Դիրբալները։ Առաջին փոստատար բաժանմունքը բացվել է 1919 թվականին։

1930 թվականի մայիսի 1-ին Ջեյմս Կեննին քաղաքում բացել է կարագի արտադրամաս։ Ջեյմսը եղել է Քվինսլենդ նահանգի օրենսդրական խորհրդի անդամ։

Պետական գրադարանը քաղաքում առաջին անգամ բացվել է 2002 թվականին։

Ծանոթագրություններ
------------------

1. ↑  Millaa Millaa // *QuickStats* — ABS.
2. ↑  Premier Postal History։ «Post Office List» (անգլերեն)։ Premier Postal Auctions։ Վերցված է 10 May 2014
3. ↑  «ATHERTON TABLELAND NOTES.»։ *Townsville Daily Bulletin* (անգլերեն) **LII,** (99) (Queensland, Australia)։ էջ 5։ Վերցված է 24 September 2017 – via National Library of Australia
4. ↑  «Public Libraries Statistical Bulletin 2016-17»։ *Public Libraries Connect* (անգլերեն)։ State Library of Queensland։ էջ 16։ Վերցված է 31 January 2018

Արտաքին հղումներ
----------------

«Карта города Милла-Милла, 1983 год.» (անգլերեն)։ Information.qld.gov.au 

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Չափորոշչային վերահսկողություն | LCCN: n00000178 · VIAF: 141856053 · WorldCat VIAF: 141856053 |

 |
**Յոթ աղբյուր** (**Օխտը աղբյուր**), հուշաղբյուր Գորիս քաղաքում՝ նվիրված Հայրենական մեծ պատերազմում զոհված գորիսեցի մարտիկների հիշատակին։ Հուշաղբյուրը գտնվում է Գորիսի քաղաքային զբոսայգու տարածքում, այն 9.3/130 համարանիշի ներքո ընդգրված է Գորիսի պատմության և մշակույթի անշարժ հուշարձանների ցանկում։

Պատմություն
-----------

Հուշաղբյուրի շինարարությունը սկսվել է Հայրենական մեծ պատերազմի տարիներին։ Թեպետ հուշարձանի վրա կառուցման ավարտը նշված է 1945 թվականը, սակայն իրականում հուշարձանի կառուցումն ավարտվել է 1947 թվականի մայիսի 1-ին։ Շինության ճարտարապետը եղել է ԽՍՀՄ ժողովրդական ճարտարապետ Ռաֆայել Իսրայելյանը։

Կառույց
-------

Հուշաղբյուրը կառուցված է տեղական մոխրագույն բազալտից և իր մեջ ներառում է յոթ ցայտաղբյուր, այստեղից էլ առաջացել է «Յոթ աղբյուր» անունը։ Հուշաղբյուրի ճակատային պատի աջ և ձախ կողմերում կան մեկական կամարակապ բացվածքներ, մեջտեղում` բացվածքների մեծությամբ, կամարակապ խորշ։ Այդ խորշի մեջ տարբեր բարձրությունների վրա կառուցված է երեք ցայտաղբյուր։ Կենտրոնական խորշի աջ և ձախ մասերում կա չափերով ավելի փոքր երկու սյունազարդ խորշ, որոնցում տեղադրված է մեկական ցայտաղբյուր։ Երկու այդպիսի սյունազարդ խորշեր և մեկական կամարակապ բացվածքներ էլ առկա են հուշաղբյուրի կողային պատերին, իսկ կողային խորշերի մեջ կառուցված են մեկական ցայտաղբյուրներ։ Հուշաղբյուրի աջ և ձախ թևերի վերևի հատվածում հայերեն և ռուսերեն գրված է. «Կառուցվել է Հայրենական մեծ պատերազմի տարիներին` 1943-45թթ.»։ Հուշարձանը առջևի և հետևի կողմից ունի աստիճանաշար։ Հուշարձանի ամբողջ լայնությամբ ձգվում է զարդագոտի։

Հուշարձանի մասին երգ է գրել Գուսան Աշոտը, երգից մի քառատող զետեղված է հուշարձանի հետևի պատին։

|  |  |  |
| --- | --- | --- |
|  | Նրանց արդար հոգիներից,
Բխում է սառ, զուլալ աղբյուր,
Ամեն անգամ ջուր խմելիս
Շրթունքներով կտանք համբույր։- Գուսան Աշոտ |  |

Պատկերասրահ
-----------

* 
* 
* 
* 
* 
* 
* 
* 
*

Ծանոթագրություններ
------------------

1. ↑  «DocumentView»։ *www.arlis.am*։ Վերցված է 2020-09-12
2. ↑  Սերգեյ Հախվերդյան (2005)։ *Գորիսի ամփոփ պատմություն*։ Երևան, Զանգակ-97։ էջ 338
3. ↑  Էդուարդ Զոհրաբյան, Համլետ Միրզոյան (2008)։ *Գորիսի հանրագիտարան*։ ՎՄՎ Պրինտ։ էջ 25
4. ↑  «Հուշարձան»։ *horovel.org*։ Վերցված է 2020-09-12
**Ճոճաթոռ**, նստած վիճակում ետ ու առաջ ճոճվելու հատուկ ունակությամբ բազկաթոռ հանգստի համար։

Բազկաթոռի ճոճումն ապահովում են աթոռի ոտքերին ամրացված երկու կոր դետալները՝ կամ հատուկ ծխնիների, կամ էլ գլանային մեխանիզմի միջոցով։

Ամենից հաճախ ճոճաթոռները պատրաստում են փայտից։

Պատմություն
-----------

Ճոճաթոռի գյուտի վայրի և ժամանակի մասին հստակ տվյալներ չկան։ ԱՄՆ-ում դրա ստեղծումը երբեմն վերագրում են Բենջամին Ֆրանկլինին, սակայն ճոճաթոռները տարածված էին Հյուսիսային Ամերիկայում 18-րդ դարի սկզբին, իսկ նրանց անգլիական անվան առաջին օգտագործումը` *rocking-chair* (ճոճաթոռ), վերաբերում է 1766 թվականին, մինչդեռ նրանք Անգլիայում հայտնի էին նույնիսկ ավելի վաղ ժամանակներից։

Ավստրիացի հայտնի կահույքագործ Մայքլ Թոնեթը 1860 թվականից սկսեց վիեննական ճոճաթոռների արտադրությունը։ Ենթադրվում է, որ ճոճաթոռները հանգստացնող ազդեցություն ունեն։

Ծանոթագրություններ
------------------

1. ↑  «Fact Sheet on Rocking chairs»։ Overstock.com։ Արխիվացված է օրիգինալից 2013 թ․ ապրիլի 9-ին։ Վերցված է 2012 թ․ մայիսի 17
2. ↑  «Rocking chair»։ Merriam-Webster։ Արխիվացված է օրիգինալից 2013 թ․ ապրիլի 9-ին։ Վերցված է 2012 թ․ մայիսի 17
3. ↑  «Michael Thonet and his Bentwood Rocking Chair»։ bedroom furniturespot։ Արխիվացված է օրիգինալից 2013 թ․ ապրիլի 9-ին։ Վերցված է 2012 թ․ մայիսի 17
4. ↑  «Rocking chairs»։ Parents։ Արխիվացված է օրիգինալից 2013 թ․ ապրիլի 9-ին։ Վերցված է 2012 թ․ մայիսի 17
**Նարեկ Վարդանի Մկրտչյան** (դեկտեմբերի 10, 1996, Որոտան, Սյունիքի մարզ -ապրիլի 4, 2016, Թալիշ, Արցախ), շարքային, ապրիլյան պատերազմի մասնակից։

Կենսագրություն
--------------

Նարեկ Մկրտչյանը ծնվել է 1996 թվականի դեկտեմբերի 10 ին, Գորիսի Որոտան գյուղում։ Հայրը՝ Վարդան Մկրտչյանը եղել է արցախյան պատերազմի մասնակից։ 2014 թվականին Նարեկն ավարտել է դպրոցն ու անցել է պարտադիր ժամկետային զինծառայության։

2016 թվականի ապրիլյան պատերազմի ընթացքում նետվել է մարտի, ոչնչացրել հակառակորդին և զոհվել հրամանատարի հետ միասին։

LՂՀ նախագահ Բակո Սահակյանի հրամանով՝ Նարեկ Մկրտչյանը հետմահու պարգևատրվել է Մարտական ծառայության մեդալով։ ՀՀ նախագահ Սերժ Սարգսյանի հրամանագրով հետմահու պարգևատրվել է ՀՀ Մարտական խաչ երկրորդ աստիճանի շքանշանով։ Որոտան գյուղի դպրոցի դահլիճն անվանակոչվել է Նարեկի անունով։

Ընտանիք
-------

Ունի մեկ քույր և մեկ եղբայր

* մայր՝ Անուշ Մկրտչյան
* հայր՝ Վարդան Մկրտչյան։

Ծանոթագրություններ
------------------

1. ↑  «Փառք հերոսներին՝ հայտնի են զոհված 44 զինծառայողների անունները»։ *mediamax.am* (անգլերեն)։ Վերցված է 2019-04-29
2. ↑  «Նարեկն ապացուցեց, որ սյունեցին կյանքը կտա հանուն հայրենիքի»։ *shabat.am*։ Վերցված է 2019-04-29
3. ↑  Sharavigh young journalists club (2017-02-22), *Որոտանցի հերոս Նարեկ Մկրտչյան*, վերցված է 2019-04-29
4. ↑  Արցախում զոհված Նարեկ Մկրտչյանը 10 ամսից կավարտեր ծառայությունը
**Յոհաննեսբուրգի պլանետարիում** (**Յոհաննեսբուրգի մոլորակադիտարան**, անգլ.՝ Johannesburg Planetarium), առաջին լիաչափ պլանետարիումը Աֆրիկայում և երկրորդը Հարավային կիսագնդում, որը գտնվում է Հարավաֆրիկյան Հանրապետության Յոհաննեսբուրգ քաղաքում։ Բացվել է 1960 թվականի հոկտեմբերի 12-ին, պատկանում է Ուիտուոտերստրանդի համալսարանին։

Պատմություն
-----------

Առաջին անգամ Յոհաննեսբուրգում աստղադիտարանի շինարարության մասին հայտարարվեց 1956 թվականին քաղաքի հիմնադրման 70-ամյակի կապակցությամբ կազմակերպված տոնակատարությունների ժամանակ։ Որոշվեց սկսել միջոցներ հավաքագրել արդեն կառուցված աստղադիտարանի համար Եվրոպայից պրոյեկտոր ձեռք բերելու համար։ Բանակցություններ սկսվեցին Համբուրգի քաղաքապետարանի աշխատակազմի հետ 1930 թվականին կառուցված պրոյեկտորի նախագծի ձեռքբերման վերաբերյալ։ Սակայն Համբուրգի իշխանությունները պայման առաջ քաշեցին, որ մինչև Աստղադիտարանի պրոյեկտորի Յոհաննեսբուրգ տեղափոխելն այն պետք է ամբողջությամբ արդիականացվի Օբերկոխենում գտնվող «Ցեյս» ընկերության գործարանում, որը մասնագիտացված է օպտիկայի արտադրության բնագավառում։ Համբուրգի աստղադիտարանի պրոյեկտորը անմիջապես ապամոնտաժվեց, փոխադրվեց Օբերկոհեն հիմնանորոգվեց և ամբողջությամբ արդիականացվեց։ Պրոյեկտորի նոր շենքի շինարարության առաջին նախագիծը կազմվել է 1958 թվականին, իսկ շինարարությունը սկսվել է 1959 թվականին։ Աստղադիտարանի բացումը կատարվել է 1960 թվականի հոկտեմբերի 12-ին։ Երկար տարիներ աստղադիտարանը իրականացրել է երկնային մարմինների դիտարկումներ, կազմակերպել դասախոսություններ և սեմինարներ։ Յոհաննեսբուրգի աստղադիտարանի գործունեության հիմնական ուղղություններից է համարվում տիեզերքի վերաբերյալ բնագիտական գիտելիքների տարածումը։ 2010 թվականին Յոհաննեսբուրգի աստղադիտարանը նշում էր իր հիսնամյակը։

Ծանոթագրություններ
------------------

1. ↑  «Planetarium History»։ www.planetarium.co.za։ Վերցված է 2017 թ․ մայիսի 22
2. ↑  Reporter Staff։ «Bright light over Johannesburg: Meteor or prawns?»։ *The M&G Online*։ Վերցված է 2017 թ․ մայիսի 22
3. ↑  Parker Faranaaz։ «Sun halo piques South Africans' interest»։ *The M&G Online*։ Վերցված է 2016 թ․ դեկտեմբերի 19
4. ↑  Mohlala Thabo։ «Jo'burg planetarium celebrates»։ *The M&G Online*։ Վերցված է 2017 թ․ մայիսի 22

Արտաքին հղումներ
----------------

* Յոհաննեսբուրգի պլանետարիումի պաշտոնական կայք
**Հովհաննես Ալեքսանդրի Նավակատիկյան** (նոյեմբերի 5, 1888(1888-11-05), Ախալցխա - սեպտեմբերի 29, 1952(1952-09-29), Երևան, Հայկական ԽՍՀ, ԽՍՀՄ), հայ խորհրդային ֆիզիկոս և մաթեմատիկոս, մանկավարժ, պրոֆեսոր (1930)։

Կենսագրություն
--------------

Հովհաննես Նավակատիկյանը ծնվել է 1888 թվականի նոյեմբերի 5-ին Վրաստանի Ախալցխա քաղաքում։ Ավարտել է Դերբենդի ռեալական ուսումնարանը (1909) և Մոսկվայի համալսարանի ֆիզիկամաթեմատիկական ֆակուլտետը (1913)։ 1914 թվականից 1918 թվականներին սովորել է Գյոթինգենի համալսարանում։ 1918 թվականից 1921 թվականներին աշխատել է Աստրախանի ուսուցչական սեմինարիայում և ժողովրդական կրթության ինստիտուտում։ 1921 թվականից աշխատել է Երևանի համալսարանում, 1933 թվականից 1938 թվականներին եղել է ընդհանուր ֆիզիկայի ամբիոնի առաջին վարիչը, 1933 թվականից 1934 թվականներին՝ ֆիզիկամաթեմատիկական ֆակուլտետի դեկան, 1933 թվականից 1935 թվականներին՝ համալսարանի պրոռեկտոր։ 1941 թվականից 1943 թվականներին աշխատել է Ղազախստանում որպես ուսուցիչ, 1944 թվականից 1951 թվականներին եղել է Հյուսիս-Օսեթական մանկավարժական ինստիտուտի (Օրջոնիկիձե) ֆիզիկայի ամբիոնի վարիչ։ Դասավանդել է վերլուծական երկրաչափություն, ընդհանուր ֆիզիկա, օպտիկա և այլն։ Թարգմանել է ֆիզիկայի դպրոցական և բուհական դասագրքեր, կազմել ուսուցողական ձեռնարկներ։ Նավատիկյանի գիտական աշխատանքները վերաբերում են էլեկտրացույցի և որոշ մարմինների էլեկտրականացման պայմանների ուսումնասիրությանը։

1938 թվականին բռնադատվել և աքսորվել է։

Երկեր
-----

* Վերլուծական երկրաչափություն, մաս 1, 2, Երևան, 1932, 1937։
* Դետերմինանտներ։ Դասախոսություններ, Երևան, ԵՊՀ հրատ. 1922, 56 էջ։

Ծանոթագրություններ
------------------

1. 1 2
2. ↑  «ՋԱՎԱԽՔԻ ՀԱՄԱՑԱՆՑԱՅԻՆ ՊՈՐՏԱԼ»։ *www.javakhk.am*։ Վերցված է 2019-03-22
3. 1 2  «Ով ով է։ Հայեր» հանրագիտարան, հատոր երկրորդ, գլխավոր խմբագիր՝ Հովհաննես Այվազյան, Հայկական հանրագիտարան հրատարակչություն, Երևան, 2007, էջ 210։
4. ↑  «Դետերմինանտներ»։ *publishing.ysu.am*։ Վերցված է 2019-03-22

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 8, էջ 187)։*  |
**Հովհաննես Գրիգորի Օհանյան** (պարս.՝ اوانس اوهانیانس, հոկտեմբերի 8, 1896(1896-10-08), Մաշհադ, Իրան - 1960, Թեհրան, Իրան), իրանահայ ռեժիսոր, սցենարիստ, գյուտարար և բժիշկ։ Իրանի կինեմատոգրաֆիայի հիմնադիրն է և պարսկական առաջին լիամետրաժ կինոնկարի ստեղծողը։

Կենսագրություն
--------------

Հովհաննես (Ավանես) Օհանյանը ծնվել է 1896 թվականին (այլ տվյալներով` 1900 թվականին), Իրանի Մաշհադ քաղաքում (այլ տվյալներով` Աշխաբադում)։ Մանկության տարիներին տեղափոխվել է Ռուսաստան։ 1919 թվականին ուսանել է առևտրային գործ` Տաշքենդում գտնվող կոմերցիոն քոլեջում, իսկ Աշխաբադում` իրավաբանություն։ Այնուհետև, 1920 թվականին, Մոսկվայում հաճախել է կինոարվեստի դասընթացների։

Կադր «Աբին և Ռաբին» ֆիլմից։ Դերասաններ Ղոլամալի Խան Սոհրաբի Ֆարդը և Մոհամմադ Խան Զարաբին, 1930 թ.
1925 թվականին վերադարձել է Իրան և 1930 թվականին, Թեհրանում հիմնել կինոդերասանի դպրոց։ Նույն թվականին նկարահանել է իրանական առաջին լիամետրաժ «Աբին և Ռաբին» կինոնկարը` Պատ և Պատաշոն զույգի օրինակով։ Նա հանդես էր եկել որպես` սցենարիստ, ռեժիսոր և դերասան։ Կինոնկարը քննադատների և հանդիսատեսի կողմից ստացել է դրական արձագանք։ Դժբախտաբար ֆիլմը չի պահպանվել։ Նրա միակ օրինակը, թողարկվելուց երկու տարի անց, հրդեհի ժամանակ այրվել է Թեհրանի առաջին կինոթատրոններից մեկում։

1934 թվականին նկարահանել է իր երկրորդ` «Հաջի աղան` կինոդերասան» կինոնկարը, որտեղ հանդես է եկել որպես` սցենարիստ, ռեժիսոր և պրոդյուսեր։ Սակայն ֆիլմը հաջողություն չի ունեցել, որից հետո Հովհաննես Օհանյանը չկարողացավ հետագա գործունեության համար որևէ աջակցություն գտնել։ 1937 թվականին նա մեկնել է Հնդկաստան և Կալկաթայում հիմնել է դերասանական դպրոց։

1947 թվականին վերադարձել է Իրան, սակայն կինոյում աշխատելու նրա ջանքերն ապարդյուն են անցել։ Հովհաննես Օհանյանը հեղինակ է բազմաթիվ գրական ստեղծագործությունների` սցենարների և թատերական դրամաների։ Տիրապետում էր յոթ լեզուների։

Անձնական կյանքը
---------------

Հովհաննես Օհանյանը ամուսնացել է երկու անգամ։ Առաջին կինը Զեմմա Կատչաուրն էր, իսկ երկրորդը` Աշրաֆ Քարիմզադեն։ Ուներ երեք երեխա։

Հովհաննես Օհանյանը մահացել է 61 տարեկանում, Թեհրանում, թշվառության մեջ և բոլորից մոռացված։ Թաղված է Թեհրանի հայկական գերեզմանատանը։

Ծանոթագրություններ
------------------

1. ↑  «Iranian Movie DataBase اوهانيان - سوره»։ Վերցված է հունիսի 2, 2016

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database · ԿինոՊոիսկ |

 |
**Յուլի Վլադիմիրովնա Լեբեդևա** (փետրվարի 26, 1978(1978-02-26), Մոսկվա, ԽՍՀՄ), ռուս և հայ գեղասահորդուհի։ 2002 ձմեռային օլիմպիական խաղերի մասնակից։

Կենսագրություն
--------------

Յուլիա Լեբեդևան ծնվել է 1978 թվականի փետրվարի 26-ին Մոսկվայում։

1983 թվականից զբաղվել է գեղասահքով։ Մարզվել է Իգոր Ռուսակովի և պարուսույց Իրինա Կոլգանովայի ղեկավարությամբ։

Մինչև 1999-ը հանդես է եկել մենասահքով Ռուսաստանի համար։ 1995 թվականին Գդանսկում նվաճել է գեղասահքի Լեհական ասոցիացիայի պատանեկան գավաթը։ Երկու անգամ մասնակցել է Ռուսաստանի առաջնությանը։ 1998-ին զբաղեցրել է 6-րդ տեղը, 1999-ին՝ 11-րդ տեղը։

1999 թվականից մասնակցել է Հայաստանի համար։ Երեք անգամ մասնակցել է Եվրոպայի առաջնությանը։ 2000 և 2002 թվականներին զբաղեցրել է 22-րդ տեղը, 2001 թվականին ՝ 33-րդ։ 2000 թվականի աշխարհի առաջնությունում զբաղեցրել է է 27-րդը։

2002 թվականին ընդգրկվել է Սոլթ Լեյք Սիթիի ձմեռային Օլիմպիական խաղերում Հայաստանի հավաքականի կազմում։ Կարճ ծրագրում զբաղեցրել է վերջին ՝ 27-րդ տեղը՝ հավաքելով 68,1 միավոր և չի հայտնվել 24 եզրափակիչի մասնակիցների թվում ՝ 8,3 միավորով զիջելով Ռումինիայից որակավորված Ռոքսանե Լուկեին։

Նույն թվականին ավարտելէ ելույթները։

Ծանոթագրություններ
------------------

1. 1 2 3 4  «Crystal Report Viewer»։ *www.isuresults.com*։ Վերցված է 2020-12-19
2. ↑  «Olympedia – Singles, Women»։ *www.olympedia.org*։ Վերցված է 2020-12-19
«**Հոտեյ**», ճապոնացի նկարիչ Օգատա Կորինայի կողմից 18-րդ դարի սկզբում ստեղծված զարդանկար ուղղահայաց թղթագլանի վրա։ Մերի և Ջեքսոն հիմնադրամի կողմից որպես նվիրատվություն տրամադրված թղթագլանը ներկայումս գտնվում է Նյու Յորքի Մետրոպոլիտեն թանգարանի հավաքածուում։

Հոտեյը ճապոնական դիցաբանության մեջ «երջանկության յոթ աստվածներից» մեկն է՝ հաղորդակցման, զվարճանքի և բարեկեցության աստվածը։ Ավանդության համաձայն՝ կենսուրախ, ճաղատ գլխով և կլոր փորով այս վանականը 19-րդ դարի վերջին և 20-րդ դարի սկզբին գավազանը և պայուսակը ձեռքին թափառում էր Չինաստանի հարավի Սիմինգ լեռան շրջանի գյուղական վայրերում և ողորմություն խնդրում։ Չինական ավանդույթի համաձայն՝ Հոտեյի ստամոքսում է կենտրոնացված ցի կենսական էներգիան։ Ենթադրվում էր, որ նա բուդդա Մայտրեյի ավատարներից մեկն է։

Մուրոմատիի ժամանակաշրջանի սկզբում գրեթե բոլոր ճապոնացի նկարիչները, անկախ կրոնական հայացքներից և համոզմունքներից, ստեղծեցին Հոտեյի պատկերով թղթագլաններ և նկարներ, որոնք մտան ժողովրդական բանահյուսության մեջ, ճապոնացիներին Հոտեյը ներկայացավ որպես խաղաղասեր, ուրախ և բարեկամական կերպար։ Իր ստեղծագործություններում Արևելյան Ասիայի դիցաբանական, կրոնական և պատմական հերոսների կերպարները պատկերելիս Օգատա Կորինը հեռանում է պայմանականություններից և ավանդական պատկերներից՝ հաճախ նկարելով աստծուն և մարդկանց առավել անպարկեշտ և հումորային տեսանկյունից։ Նկարը, որտեղ Հոտեյը նստած է չինական գավառներով թափառումների ընթացքում իր հավատարիմ բարեկամը դարձած պայուսակի վրա, ցուցադրում են նկարչի հումորի զգացումը և երգիծական հմտությունը։ Սակայն պայուսակը հասարակ չէ, այն համապատասխանում է Հոտեյի հսկայական փորին։ Հոտեյը պատկերված է բերանը բաց, նա ծիծաղում է իր խորամանկ խաբեությամբ և թե ինչպես է խաբում ականատեսներին։ Պայուսակը նկարված է կտրուկ գծերով և սևաներկի մուգ նրբերանգներով, որոնք հակասում են այն չորս մութ կետերին, որոնց միջոցով նկարիչը պատկերել է Հոտեյի գավազանի ծայրերը և փարաջայի թևքերը։ Հագուստի թևքերը Օգատա Կորինը պատկերել է լայն վրձնի կողային մասերի թեթև նրբագծերի միջոցով։

Նկարի տակ Օգատա Կորինի ստորագրության տակ դրված է քառակուսի կնիք Դոսու մակագրությամբ։ Այս կնիքը նա օգտագործել է 1704 թվականից հետո, այդպիսով կարելի է որոշել, որ նկարը ստեղծվել է նրա կյանքի վերջին 12 տարիների ընթացքում։

Ծանոթագրություններ
------------------

1. 1 2 3
2. ↑  Մետրոպոլիտեն թանգարան — 1870.
3. 1 2 3  «Hotei» (անգլերեն)։ The Metropolitan Museum of Art
4. ↑  *Игнатович А. Н.* Хотэй // Мифологический словарь / Гл. ред. Е. М. Мелетинский. — М.: Советская энциклопедия, 1990. — 672 с.
5. 1 2 3 4 5 6 7  Murase Miyeko, N.Y. Metropolitan Museum of Art (New York (1975-01-01)։ *Japanese Art: Selections from the Mary and Jackson Burke Collection : [exhibition]* (անգլերեն)։ Metropolitan Museum of Art։ էջ 185—186։ ISBN 9780870991363